ICV ટ્રાન્સપોર્ટર્સને અપેક્ષા છે કે, ફ્યુરિયો વધારે માઇલેજ, ઓછા મેઇન્ટેનન્સ અને વધારે લોડનું વહન કરવા વધારે પાવર મારફતે તેમનાં કાર્યકારી અર્થતંત્રમાં સુધારો કરશે. આ બાબતને ધ્યાનમાં રાખીને MDI ટેકથી સજ્જ ICV એન્જિન ઇંધણનો અસરકારક ઉપભોગ કરવા મહિન્દ્રાની ફ્યુઅલ સ્માર્ટ ટેકનોલોજી સાથે સજ્જ હશે. આ ટેકનોલોજીની મુખ્ય બાબત મલ્ટિમોડ સ્વિચ છે, જે લોડ અને રોડની સ્થિતિમાં ઇંધણનો અસરકારક ઉપભોગ કરવા સક્ષમ બનાવે છે. આ ઉપરાંત MDI ટેક એન્જિન લાઇટ વેઇટ હશે અને તેની કાર્યદક્ષતાને વધુ વધારવા ઓછું ઘર્ષણ ધરાવશે. એન્જિન ઓછા RPM પર ઊંચો ટોર્ક ઓફર કરશે, જે ઇન્ટર-સિટી અને ઇન્ટ્રા-સિટી ટ્રાફિક એમ બંને પ્રકારની સ્થિતિમાં વધારે પર્ફોર્મન્સ તરફ દોરી જશે. તેનાં વિકાસ દરમિયાન એન્જિન ટેસ્ટિંગમાં પરીક્ષણનાં વિવિધ ચક્રોમાં દરેક ચક્રમાં 8,000 કલાકનાં એક્સલરેટેડ ટેસ્ટિંગનાં બે તબક્કા સામેલ હતાં.